CELEX: 62012CN0169
Language: da
Date: 2012-04-10 00:00:00
Title: Sag C-169/12: Anmodning om præjudiciel afgørelse indgivet af Naczelny Sąd Administracyjny (Polen) den 10. april 2012 — TNT Express Worldwide (Poland) Sp. z o.o mod Minister Finansów

14.7.2012   
            
            
               DA
            
            
               Den Europæiske Unions Tidende
            
            
               C 209/2
            
         Anmodning om præjudiciel afgørelse indgivet af Naczelny Sąd Administracyjny (Polen) den 10. april 2012 — TNT Express Worldwide (Poland) Sp. z o.o mod Minister Finansów
   (Sag C-169/12)
   2012/C 209/02
   Processprog: polsk
   
      Den forelæggende ret
   
   Naczelny Sąd Administracyjny
   
      Parter i hovedsagen
   
   
      Sagsøger: TNT Express Worldwide (Poland) Sp. Z o.o.
   
      Sagsøgt: Minister Finansów
   
      Præjudicielle spørgsmål
   
   
               1)
            
            
               Skal bestemmelsen i artikel 66, litra a), b), og c), i Rådets direktiv 2006/112/EF af 28. november 2006 om det fælles merværdiafgiftssystem (1) fortolkes således, at det, når en afgiftspligtig udsteder en faktura, som bekræfter en tjenesteydelse, der er omfattet af den beføjelse medlemsstaterne er tillagt i henhold til denne artikel (som undtagelse fra artikel 63, 64 og 65 i direktiv 2006/112), med støtte i artikel 66, litra b), i direktiv 2006/112 kan fastslås, at afgiften (afgiftsskylden) forfalder på betalingstidspunktet, dog senest 30 dage efter, at tjenesteydelsen blev leveret?
            
         
               2)
            
            
               Skal bestemmelsen i artikel 66, litra a) og b), i direktiv 2006/112 fortolkes således, at den er til hinder for nationale bestemmelser som artikel 19, stk. 13, nr. 2), litra a) og b), i Ustawa z dnia 11 marca 2004 r. o podatku od towarów i usług (lov af 11.3.2004 om afgift på varer og tjenesteydelser) (Dz. U nr. 54, position 535, med senere ændringer), hvorefter tidspunktet for afgiftsskyldens opståen (afgiftspligtens indtræden, på hvilket tidspunkt afgiften forfalder for så vidt angår visse transaktioner) for transport- og speditionsydelser ligeledes er det tidspunkt, hvor hele vederlaget eller en del af vederlaget indgår, dog senest 30 dage fra efter, at tjenesteydelsen blev leveret, også for det tilfælde at der inden syv dage efter levering af tjenesteydelsen udstedes og overgives en faktura til modtageren, hvori der er anført en længere betalingsfrist, men modtageren af tjenesteydelsen er berettiget til at fradrage indgående afgift i den periode, hvor han modtog fakturaen, uanset om han har betalt eller ej?
            
         
      (1)  EUT L 347, s. 1.